“จิราพร กิตติคุณชัย” ขายบิ๊กล็อต SUN เฉียด 5% ดึงกองทุนถือหุ้น หวังเพิ่มฟรีโฟลต
“จิราพร กิตติคุณชัย” ขายบิ๊กล็อต  SUN จำนวน 30.68 ล้านหุ้น มูลค่า 199.41 ลบ. ราคาเฉลี่ย 6.50 บ./หุ้น ดึงกองทุนถือหุ้น หวังเพิ่มฟรีโฟลต
“จิราพร กิตติคุณชัย” ขายบิ๊กล็อต  SUN จำนวน 30.68 ล้านหุ้น มูลค่า 199.41 ลบ. ราคาเฉลี่ย 6.50 บ./หุ้น ดึงกองทุนถือหุ้น หวังเพิ่มฟรีโฟลต
29 มิ.ย. 2564

ผู้สื่อข่าวรายงานว่า ในวันนี้ (29 มิ.ย.2564) มีรายการสรุปซื้อขายกระดานรายใหญ่ (Big lot) ของหุ้นบริษัท ซันสวีท จำกัด (มหาชน)  หรือ SUN จำนวน 1 รายการ ปริมาณ 30,678,000 ล้านหุ้น มูลค่ารวม 199.41 ล้านบาท ราคาเฉลี่ย 6.50 บาทต่อหุ้น ซึ่งเป็นราคาต่ำกว่ากระดานซื้อขาย โดย SUN ปิดตลาดวันนี้ที่ระดับ 7.05 บาท ลบ 0.10 บาท หรือ 1.40% สูงสุดที่ 7.20 บาท ต่ำสุดที่ 7.05 บาท ด้วยมูลค่าซื้อขาย 222.98 ล้านบาท
ทั้งนี้นายองอาจ กิตติคุณชัย ประธานเจ้าหน้าที่บริหาร SUN เปิดเผยว่า รายการบิ๊กล็อตหุ้น SUN จำนวน 30.678 ล้านหุ้น คิดเป็น 4.76% ของทุนชำระแล้วที่มี 644.997 ล้านหุ้น มูลค่าที่ตราไว้หุ้นละ 0.50 บาท เป็นการทำดีลขายของผู้ถือหุ้นใหญ่คือ นางจิราพร กิตติคุณชัย โดยขายให้แก่กองทุน เพื่อเพิ่มฟรีโฟลต หลังจากที่กลุ่มผู้ถือหุ้นใหญ่ได้ถือหุ้น SUN แตะ 75% แล้ว
โครงสร้างผู้ถือหุ้นใหญ่ SUN
ที่มา : ตลท. (ภาพรวมข้อมูลผู้ถือหุ้น ณ วันที่ 28/04/2564)